จักรวรรดิตูอิตองกา - วิกิพีเดีย

# จักรวรรดิตูอิตองกา

### จากวิกิพีเดีย สารานุกรมเสรี

อาณาเขตของจักรวรรดิตูอิตองกา

จักรวรรดิตูอิตองกาเป็นจักรวรรดิที่ยิ่งใหญ่ในโอเชียเนีย ในกลุ่มเกาะตองกาตาปู ซึ่งมีเมืองหลวงชื่อว่ามูอา ตังขึ้นในคริสตศตวรรษที่ 9 มีอาณาเขตจากนีอูเอ ถึงติโกเปีย จักรวรรดินี้เคยขยายอาณาเขตได้ไกลที่สุดถึงรัฐแยพของไมโครนีเซีย

## [แก้] เริ่มต้นจักรวรรดิ

ตองกาอยู่ภายใต้การปกครองของจักรวรรดิตูอิปูโลตูและจักรวรรดิตูอิมานูอา ต่อมาตองกาได้หลุดพ้นจากการปกครองของ 2 จักรวรรดิในประมาณปี ค.ศ. 900 โดยมีกษัตริย์องค์แรกคือพระเจ้าอะโฮอิตู พระองค์ทรงตั้งมืองหลวงที่ โตลัว ในระยะเวลาต่อตูอิตองกาองค์ที่ 9(กษัตริย์) ได้ย้ายเมืองหลวงไปอยู่ที่ เฮเกตา

## [แก้] การขยายอาณาเขต (ค.ศ. 1200 - 1500)

ในรัชสมัยของตูอิตองกาองค์ที่ 10 จักรพรรดิโมโมและพระโอรสได้ยึดประเทศฟิจิและบางส่วนของประเทศซามัว และยังคงขยายอาณาเขตต่อ โดยเข้ายึดโพลินีเซียนตะวันออกทั้งหมด และบางส่วนของเมลานีเซีย ไมโครนีเซีย และโพลินีเซียนกลาง กินอาณาบริเวณถึงพื้นที่มากกว่า 3,000,000 ตารางกิโลเมตร ในมหาสมุทรแปซิฟิก ในการต่อมาจักรพรรดิตูอิตาตูอิ(พระโอรสในจักรพรรดิโมโม)ได้ย้ายเมืองหลวงไปอยู่ที่ มูอา

### [แก้] กองทัพเรือ

เรือแคนูของตองกา

ความสำเร็จของจักรวรรดิตูอิตองกาได้มาจากกองทัพเรือ โดยมีเรือแคนูขนาดยาว สำหรับเรือแคนูที่มีขนาดใหญ่สามารถจุคนได้ถึง 100 คนขึ้นไป ทำให้กองทัพเรือของตองกาเป็นกองทัพเรือที่ยิ่งใหญ่มากและน่าเกรงขามในหมู่ประเทศในโอเชียเนียด้วยกัน

## [แก้] การปกครอง 3 ระบบ

จักรวรรดิตูอิตองกาได้เสื่อมลงเนื่องจากการเกิดสงคราม ในสมัยศตวรรษที่ 13 หรือ 14 ซามัวได้ประกาศเอกราชโดยตระกูลมาลีเอตัว ต่อมาจักรวรรดิตูอิตองกาเลื่อมเสื่อมลงจากการปกครองที่กดขี่ ที่มีชื่อเสียงคือ จักรพรรดิฮาแวที่ 1 (ตูอิตองกาองค์ที่ 19) จักรพรรดิฮาแวที่ 2 (ตูอิตองกาองค์ที่ 22) จักรพรรดิตากาลัวอา (ตูอิตองกาองค์ที่ 23) เมื่อถูกกดขี่มาก ๆ จึงเกิดสงครามที่เกาะฟุตุนา จนทำให้เกิดราชวงศ์ใหม่คือ ราชวงศ์ตูอิฮาอะตากาลัวอา ปกครองด้วยกันตลอดมา แต่อำนาจส่วนใหญ่ตกอยู่ในมือราชวงศ์ตูอิฮาอะตากาลัวอา ต่อมาตระกูลกาโนกูโปลูคิดคดทรยศ จนทำให้เกิดราชวงศ์ใหม่คือราชวงศ์กาโนกูโปลูซีงมีอำนาจอยู่ในมือ ราชวงศ์นี้ไม่ค่อยมีบทบาทอะไรมากมายนักในการเมืองตองกา แต่มีอำนาจมหาศาลในซามัว ต่อมาได้เกิดสงครามกลางเมืองขึ้นในกลุ่มเกาะฮาอะไป กลุ่มเกาะตองกาตาปู และกลุ่มเกาะวาวาอู ยังผลให้อำนาจของราชวงศ์ตูอิตองกาและราชวงศ์ตูอิฮาอะตากาลัวอามีความเข้มแข็งขึ้นจากการสนับสุนของพวกคริสเตียนทำให้บทบาทของราชวงศ์ตูอิกาโนกูโปลูมีน้อยลง ต่อมาเกิดสงครามกลางเมืองอีกครั้ง 50 ปี โดยต้นเหตุมาจากพระเจ้าตูกูอาโฮ เตาฟาอาเฮา ได้รวบรวมหมู่เกาะตองกาที่แตกแยกและสถาปนาเป็นอาณาจักรโพลินีเซียน ซึ่งเตาฟาอาเฮาเป็นบุคคลที่มีเชื้อสายราชวงศ์ตอิกาโนกูโปลูด้วย

## [แก้] เพิ่มเติม

- ประวัติศาสตร์ตองกา

## [แก้] ลิงก์ภายนอก

- ประวัติศาสตร์ตองกา
- ประวัติศาสตร์ตองกาบนเว็บไซต์รัฐบาล

ดึงข้อมูลจาก "http://th.wikipedia.org../../../%E0%B8%88/%E0%B8%B1/%E0%B8%81/%E0%B8%88%E0%B8%B1%E0%B8%81%E0%B8%A3%E0%B8%A7%E0%B8%A3%E0%B8%A3%E0%B8%94%E0%B8%B4%E0%B8%95%E0%B8%B9%E0%B8%AD%E0%B8%B4%E0%B8%95%E0%B8%AD%E0%B8%87%E0%B8%81%E0%B8%B2.html".

หมวดหมู่: ประวัติศาสตร์ | ประเทศตองกา | จักรวรรดิ | ทวีปโอเชียเนีย

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Brezhoneg
- Català
- Deutsch
- English
- Esperanto
- Français
- Italiano
- עברית
- Magyar
- 日本語
- Sicilianu
- Svenska
- 中文